**Ako postupovať?**

**Prihlásenie na trvalý pobyt**

**K prihláseniu na trvalý pobyt budete potrebovať:**

1. občiansky preukaz alebo potvrdenie o občianskom preukaze, prípadne cestovný pas SR alebo osvedčenie o občianstve SR, rodný list v prípade prihlasovania dieťaťa do 18 rokov,
2. údaje potrebné k overeniu vlastníckeho/spoluvlastníckeho práva k budove alebo jej časti, ak z technických dôvodov nemôže ohlasovňa získať výpis z listu vlastníctva z informačného systému, môže požiadať o predloženie výpisu z listu vlastníctva v listinnej podobe (môže byť starší ako 30 dní),
3. písomné potvrdenie o súhlase s prihlásením s osvedčeným podpisom vlastníka (spoluvlastníkov), nepredkladá sa ak sa prihlasuje vlastník, spoluvlastník, manžel, dieťa, osoba oprávnená z vecného bremena doživotného užívania, alebo ak všetci spoluvlastníci osobne podpísali na ohlasovni prihlasovací lístok.

Na trvalý pobyt sa môžete prihlásiť **osobne** v ohlasovni (obec/mesto) alebo v niektorých prípadoch aj [**elektronicky**](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/trvaly-pobyt-prihlasenie/). [Informácie k elektronickej službe...](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/trvaly-pobyt-prihlasenie/text_es_prihlasenie-tp?id=5df4c855-fbdd-4389-a657-671cd15b94cf&WCM_Page.ResetAll=TRUE&CACHE=NONE&CONTENTCACHE=NONE&CONNECTORCACHE=NONE&SRV=Page)Na trvalý pobyt sa môžete prihlásiť za seba, rodinného príslušníka, občana zbaveného spôsobilosti na právne úkony, prípadne [**inú osobu**](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/tp-prihlasenie/). [Informácie k elektronickej službe...](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/tp-prihlasenie/text_es_prihlasenie-inej+osoby-tp)   
[Na prihlásenie inej osoby](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/tp-prihlasenie/) potrebujete aj splnomocnenie s úradne overeným podpisom, ktoré môžete udeliť aj cez [elektronickú službu](https://portal.minv.sk/wps/wcm/connect/sk/site/main/zivotne-situacie/pobyt/splnomocnenie-pobyt/splnomocnenia-hlasenie-pobytu/). [Informácie k elektronickej službe...](https://portal.minv.sk/wps/wcm/connect/sk/site/main/zivotne-situacie/pobyt/splnomocnenie-pobyt/splnomocnenia-hlasenie-pobytu/informacie-ziadost-vytvorenie-splnomocnenia?id=a6a1f3d8-584d-4e96-8220-dbda687afd01&WCM_Page.ResetAll=TRUE&CACHE=NONE&CONTENTCACHE=NONE&CONNECTORCACHE=NONE&SRV=Page)

***Poznámka:*** *V prípade novonarodených detí sa trvalý pobyt dieťaťa automaticky zapisuje na miesto trvalého pobytu matky. Ak to nie je známe, dieťa má trvalý pobyt v obci, v ktorej sa narodilo. Dieťa narodené v zahraničí musí byť prihlásené v ohlasovni.*  
  
[Viac informácií.](https://www.slovensko.sk/sk/zivotne-situacie/zivotna-situacia/_prihlasenie-na-trvaly-pobyt/)..

**Potvrdenie o trvalom pobyte**

Potvrdenie o trvalom pobyte môžete získať osobne na ohlasovni (obec/mesto), kde za správny poplatok zaplatíte **5 €**, alebo v niektorých prípadoch pomocou [elektronickej služby](https://portal.minv.sk/wps/wcm/connect/sk/site/main/zivotne-situacie/pobyt/pobyt-potvrdenia/potvrdenie-tp), ktorej využitie je spoplatnené polovičnou sumou, teda **2,5 €.**

[Viac informácií.](https://www.slovensko.sk/sk/zivotne-situacie/zivotna-situacia/_potvrdenie-o-trvalom-pobyte/)..

**Odhlásenie z trvalého pobytu**

V prípade, že sa sťahujete v rámci Slovenskej republiky, nemusíte zmenu trvalého pobytu oznamovať pôvodnej ohlasovni. Automaticky tak urobí nová ohlasovňa, v ktorej si nahlásite aktuálny trvalý pobyt.

Ak sa rozhodnete, že opustíte krajinu a už sa nevrátite, musíte sa odhlásiť z vášho trvalého bydliska. Spraviť tak môžete osobne v ohlasovni (obec/mesto) alebo v niektorých prípadoch pomocou [elektronickej služby](https://portal.minv.sk/wps/wcm/connect/sk/site/main/zivotne-situacie/pobyt/pobyt-t/tp-ukoncenie/). Odhlásiť môžete seba, svojich rodinných príslušníkov alebo inú osobu, ak na to máte úradné [splnomocnenie](https://portal.minv.sk/wps/wcm/connect/sk/site/main/zivotne-situacie/pobyt/splnomocnenie-pobyt/splnomocnenia-hlasenie-pobytu/). Potvrdenie o odhlásení trvalého pobytu získate v ohlasovni za správny poplatok 5 €, cez [elektronickú službu](https://portal.minv.sk/wps/wcm/connect/sk/site/main/zivotne-situacie/pobyt/pobyt-potvrdenia/potvrdenie-hp/) za 2,5 €.

Občan musí pri trvalom odsťahovaní zo SR odovzdať svoj občiansky preukaz na oddelení dokladov alebo na zastupiteľskom úrade. Na ďalšie preukázanie totožnosti mu bude slúžiť cestovný pas. Prípade môže požiadať o vydanie občianskeho preukazu, v ktorom sa uvedie údaj o mieste jeho pobytu v zahraničí a skratka štátu. Pri jeho vybavovaní musí zároveň predložiť potvrdenie o evidovanom pobyte v zahraničí, napr. vodičský preukaz, pobytovú kartu a pod.

[Viac informácií](https://www.slovensko.sk/sk/zivotne-situacie/zivotna-situacia/_odhlasenie-z-trvaleho-pobytu/)...

**Zrušenie trvalého pobytu**

Trvalý pobyt možno zrušiť osobne, a to na podnet vlastníka danej budovy alebo jej časti, rozhodnutia súdu (neoprávnené udelenie, rozvod, bezpodielové vyrovnanie) alebo v prípade smrti (vtedy zrušenie pobytu ohlasuje matrika).

Trvalý pobyt nemožno zrušiť manželovi, nezaopatreným deťom alebo vlastníkovi, či spoluvlastníkovi budovy.  
V prípade, že vám bol trvalý pobyt zrušený, rozhodnutia určené vám sa automaticky posielajú na adresu miestneho úradu obce, kde ste mali trvalý pobyt naposledy. O doručení sa dozviete z úradnej tabule, na ktorej bude oznam vyvesený 15 dní alebo na [elektronickej tabuli na ÚPVS](https://cuet.slovensko.sk/).

[Viac informácií.](https://www.slovensko.sk/sk/zivotne-situacie/zivotna-situacia/_zrusenie-trvaleho-pobytu/)..

**Ohlasovacie povinnosti**

Zmenu trvalého pobytu nahláste banke, zamestnávateľovi a v prípade, že podnikáte aj Sociálnej poisťovni a podnikateľským registrom. Ak vlastníte nehnuteľnosť, novú adresu hlásite [katastru](https://www.slovensko.sk/sk/detail-sluzby?externalCode=App.GeneralAgenda) a na [dopravný inšpektorát](https://portal.minv.sk/wps/wcm/connect/sk/site/main/zivotne-situacie/vozidla/vozidla-evidencia-ziadosti/vozidla-ziadost-zmena-menu/) sa ozvite, ak vlastníte auto. Zdravotnej poisťovni zmenu trvalého pobytu hlásiť nemusíte, ak ste štátnym občanom Slovenskej republiky s trvalým pobytom na území Slovenskej republiky. V opačnom prípade musíte zdravotnej poisťovni zmenu nahlásiť do 8 dní.

Pri zmene trvalého pobytu si musíte vymeniť občiansky preukaz za nový. Ak tak spravíte pomocou [elektronickej služby](https://portal.minv.sk/wps/wcm/connect/sk/site/main/zivotne-situacie/menu-doklady/sluzba-ziadost-vydanie+obcianskeho+preukazu+s+cipom/) (len v prípade, že ste už občiansky preukaz s čipom mali), tak bude váš starý občiansky preukaz platný, a to vďaka certifikátom, ktoré vám naň nahrali. Používať ho môžete dovtedy, kým nedostanete nový. Zaplatíte 4,5 €.

KONTAKT:

Mgr. Katarína Kecskésová

Blatná ulica 1036/5, 941 37 Strekov

Ohlasovňa pobytu

t.č. 035/6497781 035/6497101

PO: 9:00-12:00 13:00-15:00

Ut: NESTRÁNKOVÝ

STR: 9:00-12:00 13:00-16:00

ŠTV: NESTRÁNKOVÝ

PI: 9:00-12:00